Xildhibaanno miisaan ku leh xisbiyada iyo golayaasha qaranka iyo siyaasiyiin sare oo qaarkood xilal muhiim ah dalka ka soo qabteen ayaa iyaguna muddooyinkii u dambeeyey ku celcelinayey sida aanay uga raalli ahayn in dalka Turkigu uu wada hadallada gogol siiyo, iyaga oo siyaabo kala duwan u iftiiminaya in ay lagama maarmaan tahay in cid kale ku weheliso, laakiin madaxweyne Siilaanyo oo isagu tallaabadii ugu horreysay ee uu arrimaha dibadda ka qaaday markii uu xilka qabtay ay ahayd in uu wada hadallo la furo maamulka Muqdisho ayaa aan illaa hadda si cad uga hadlin dhaliisha soo noqnoqotay ee mucaarad iyo muxaaradba masuuliyiintu u jeedinayso gogosha Turkiga.
